Generalforsamling for grundejerforeningen Sletten

Den 15/3-2017

1. Valg af dirigent.

Michael N. Jensen blev valgt. Han konstaterede at Generalforsamlingen var varslet rettidigt og dermed beslutningsdygtig.

1. Valg af referent

Tonny Toftgaard blev valgt.

1. Formand Bjarne Olesen aflagde beretning for 2016 og gennemgik bestyrelsens arbejde . Det gode samarbejde med legepladsudvalg blev fremhævet, Rønnetræer mellem etape 1 og 2 er blevet skiftet igen, arbejde med de grønne områder. Det blev desuden fremhævet, at det er vigtigt at anvende køreplader ved anlægsarbejde på de grønne områder for at undgå hjulspor. Disse hjulspor kan ødelægge græsslåmaskinerne, når græsset slås.
2. Regnskabet blev gennemgået og godkendt af de 23 husstande som var frem mødt til mødet.
3. Indkommende forslag blev drøftet.

Snerydningsforslag fra sidste generalforsamling (2016). Fortov fra stamvejen ind til de forskellige etaper bliver fejet, hvis der kommer sne. Merudgiften hertil beløb sig til 500 kr. pr. gang. Forslaget blev vedtaget.

Beplantning langs Isbjerg Møllevej. Forslag blev ikke vedtaget.

Forslag om flere parkeringspladser på etape 3’s fællesareal. Dette ville kræve en ændring i Slettens vedtægter vedr. grønne arealer. Dette så bestyrelsen ikke som en god ide. Forslaget blev ikke vedtaget

Forslag om at plante buske på stykket mellem cykelstien og ind mod del 3. Forslaget blev trukket tilbage og forslagsstiller vil prøve at få det gennemført udenom grundejerforeningen. Grundejerforeningen forventer at blive hørt i sagen.

Forslag om forskønnelse af området ved stamvejen ved at plante træer i klynger.

Disse 2 ønsker kan vi ikke på Sletten selv beslutte, da det er Varde kommune, som har ansvaret for vedligehold langs stamvejen.

Bestyrelsen har flere gange henvendt hos til Varde Kommune og spurgt vedr. nye træer, men får at vide, det er der ikke penge til. Bestyrelsen spørger igen.

Bestyrelsen vil også spørge Varde Kommune om det er muligt at klippe hele stykket på en dag fremadrettet, samt sørge for de ikke klipper græsset imellem del 2 og del 5 i forbindelse med at de slår græsstykket imod Mølle Kvarteret.

Belysning på kilen imellem del 4 og del 3 samt ned mod Slugten – Bjerget blev også drøftet.

Det er noget som vil koste ca 80.000 – 100.000 hvis der skal laves belysning og graves ledninger ned samt tilslutning.

Det blev besluttet at lade bestyrelsen arbejde videre med forslaget, herunder inddrage Slugten og Bjerget i forslaget for at undersøge muligheden for delt betaling af belysningen.

Forslag om rådgivning imod indbrud. Bestyrelsen vil invitere en politimand til næste års generalforsamling.

1. Budget blev godkendt og kontingent blev fastsat for 2017 til 2200 kr. pr. husstand.
2. Valg til bestyrelsen

Karsten Pedersen blev genvagt

Tonny Toftgaard blev genvalgt

Bjarne Olesen blev genvalgt

Suppleant Lars Pedersen blev genvalgt.

1. Revisor Jan Hjort blev ligeledes genvalgt.
2. Eventuelt

Hundeluftere skal huske at bruge snor samt samle op efter deres hunde.

Grundejerne opfordres endnu en gang til at køre den rigtige vej rundt i rundkørslen til del 4 og 5.

Facebook blev nævnt som en ny mulighed i stedet for vores hjemmeside. Bestyrelsen vil arbejde videre med denne idé og opretter en facebookside.

Etaperne har allerede en side, men den fælles side kan anvendes af bestyrelsen til at videregive oplysninger om forskellige emner på Sletten.